Candidly couture के लिए प्रेरणा का सबसे बड़ा स्रोत बॉलीवुड और हॉलीवुड का रेड कार्पेट फैशन है। अपनी डिजाइन की प्रेरणा के बारे में इशिता कहती है, “मैं पहचानने की कोशिश करती हूँ कि कौन सा फैशन ट्रेंड मेरे ग्राहकों के लिए बेहतर रहेगा। कई बार डिजाइन चलते नहीं लेकिन इसका मतलब ये नहीं कि मैं खुद पर शक करने लगूं। डेढ़ साल के अच्छे-बुरे अनुभवों के बाद हमारा कुछ ऐसे डिजाइनरों के साथ रिश्ता बना है, जो हमें उच्च गुणवत्ता के कपड़ों के साथ बढ़िया डिजाइन भी देते हैं। हम Candidly couture में कोई छूट नहीं देते हैं और 95 प्रतिशत हमारा माल पूरे दाम में बिकता है। हम अपने ग्राहकों को ज्यादा से ज्यादा फायदे देना चाहते हैं। साथ ही अपनी उत्पाद सेवा में छूट देने के बजाय उसे बेहतर बनाना चाहते हैं।”